Viiratsi 17. veebruar 2026 nr 60

**Elutähtsa teenuse osutajate määramine Viljandi vallas**

Vastavalt hädaolukorra seaduse § 38 lõikele 12 on vajalik määrata Viljandi valla haldusterritooriumil elutähtsaid teenuseid osutavad juriidilised isikud ning tagada nende teenuste toimepidevus vastavalt hädaolukorra seadusele.

Elutähtsa teenuse osutaja (ETO) on juriidiline isik, kelle pädevuses on hädaolukorra seaduses elutähtsa teenusena määratletud avaliku halduse ülesande täitmine. Elutähtsa teenuse toimepidevust korraldav asutus (ETKA) on Viljandi Vallavalitsus.

Tulenevalt eeltoodust ja võttes aluseks hädaolukorra seaduse § 38 lõike 12 ja Viljandi Vallavolikogu 30.12.2020 määruse nr 132 „Hädaolukorra seaduses sätestatud küsimuste lahendamise volitamine“ § 1:

1. Määrata Viljandi valla haldusterritooriumil elutähtsa teenuse osutajateks järgmised juriidilised isikud:
   1. PÕLTSAMAA VESI OÜ (registrikood 10985184; aadress: Jõgeva maakond, Põltsamaa vald, Põltsamaa linn, Pärna tn 1, 48105).

Elutähtis teenus - ühisveevärgi- ja kanalisatsiooni teenuste kättesaadavuse tagamine ja arendamine;

* 1. OSAÜHING RAMSI VK (registrikood 10357298; aadress: Viljandi maakond, Viljandi vald, Ramsi alevik, Keskuse tee 1, 71101).

Elutähtis teenus - ühisveevärgi- ja kanalisatsiooni teenuste kättesaadavuse tagamine ja arendamine;

* 1. AKTSIASELTS VILJANDI VEEVÄRK (registrikood 10185182; aadress: Viljandi maakond, Viljandi linn, Tartu tn 123, 71005).

Elutähtis teenus - ühisveevärgi- ja kanalisatsiooni teenuste kättesaadavuse tagamine ja arendamine;

* 1. SW ENERGIA OÜ (registrikood 11963782; aadress: Pärnu maakond, Pärnu linn, Paikuse alev, Tehnika tn 1, 86602).

Elutähtis teenus – soojusenergia tootmine ja kaugküte;

* 1. ADVEN EESTI AS (registrikood 10066299; aadress: Harju maakond, Tallinn, Mustamäe linnaosa, Kassi tn 13, 12618).

Elutähtis teenus – soojusenergia tootmine ja kaugküte;

* 1. N.R. ENERGY OSAÜHING (registrikood 12364776; aadress: Ida-Viru maakond, Jõhvi vald, Järve küla, Järve mõisaallee 1, 30331).

Elutähtis teenus – soojusenergia tootmine ja kaugküte;

* 1. AKTSIASELTS RAMSI TURVAS (registrikood 10276571; aadress: Viljandi maakond, Viljandi vald, Ramsi alevik, Turba tee 12, 71101).

Elutähtis teenus – soojusenergia tootmine ja kaugküte.

1. Elutähtsa teenuse osutajad on kohustatud täitma hädaolukorra seaduse §-des 38, 39 ja 40 sätestatud nõudeid, sealhulgas:
   1. koostama enda osutatava elutähtsa teenuse toimepidevuse riskianalüüsi ja plaani hädaolukorra seaduse §-des 39 ja 40 sätestatu kohaselt, arvestades, et toimepidevuse riskianalüüs peab olema koostatud üheksa kuu ja toimepidevuse plaan kümne kuu jooksul elutähtsa teenuse osutajaks määramisest arvates;
   2. rakendama elutähtsa teenuse katkestusi ennetavaid meetmeid, sealhulgas vähendama sõltuvust teistest elutähtsatest teenustest, olulisematest lepingupartneritest, tarnijatest ning infosüsteemidest tehniliste süsteemide, lepingute, personali ja muude teenuse osutamiseks oluliste vahendite dubleerimise, alternatiivsete lahenduste kasutamise, vajalike vahendite omamise ja nende varumise ning muu sellise kaudu;
   3. tagama hädaolukorra või muu sarnase olukorra ajal, sealhulgas tehnilise rikke ning tarne ja teise elutähtsa teenuse katkestuse korral, enda osutatava teenuse järjepideva toimimise ja kiire taastamise võime;
   4. teavitama viivitamata, kuid mitte hiljem kui 24 tundi pärast sündmusest teada saamist, elutähtsa teenuse toimepidevust korraldavat asutust hädaolukorra seaduse § 37 lõike 3 punktis 7 nimetatud sündmusest ning esitama üksikasjaliku aruande ühe kuu jooksul sündmuse lõpust arvates;
   5. osalema hädaolukorra lahendamises hädaolukorra lahendamise plaani kohaselt;
   6. andma elutähtsa teenuse toimepidevust korraldavale asutusele tema nõudmisel teavet elutähtsa teenuse osutamise kohta;
   7. korraldama enda osutatava elutähtsa teenuse toimepidevuse kontrollimiseks õppusi vähemalt üks kord kahe aasta jooksul;
   8. määrama hädaolukorra seaduses sätestatud ülesannete täitmise korraldamiseks kontaktisiku ning edastama tema kontaktandmed elutähtsa teenuse toimepidevust korraldavale asutusele;
   9. esitama kord aastas elutähtsa teenuse toimepidevust korraldavale asutusele ülevaate elutähtsa teenuse katkestuse ja häire vältimiseks ning hädaolukorra seaduse § 37 lõike 2 alusel nõutud teenuse taseme saavutamiseks rakendatud ja rakendatavatest meetmetest;
   10. korraldama töötajatele koolitusi, et suurendada nende teadlikkust elutähtsa teenuse toimepidevusest, rakendatud meetmetest, toimimisest hädaolukorras või muus sarnases olukorras või nende ohu korral;
   11. teavitama elutähtsa teenuse toimepidevust korraldavat asutust sündmusest, millel on või võib olla oluline mõju elutähtsa teenuse osutajatele ja elutähtsate teenuste osutamise jätkamisele ühes või mitmes Euroopa Liidu liikmesriigis;
   12. täitma muid õigusaktides elutähtsa teenuse toimepidevuse tagamiseks sätestatud kohustusi.
2. Elutähtsa teenuse osutajate üle peetakse arvestust tsiviiltoetuse registris. Elutähtsa teenuse osutajate üle arvestuse pidamiseks vajalikud andmed esitab registrisse ja uuendab varem esitatud andmeid kord aastas hiljemalt 31. detsembriks elutähtsa teenuse toimepidevust korraldav asutus.
3. Elutähtsa teenuse toimepidevust korraldav asutus kannab andmed elutähtsa teenuse osutajaks määramise või selle lõpetamise kohta tsiviiltoetuse registrisse viie tööpäeva jooksul käesoleva korralduse elutähtsa teenuse osutajale teatavakstegemisest arvates.
4. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
5. Korraldus jõustub teatavakstegemisest.

(allkirjastatud digitaalselt)

Irma Väre (allkirjastatud digitaalselt)

abivallavanem vallavanema ülesannetes Reet Pramann

vallasekretär